2.3.2. Tallit n usehray (2000 - ar assa) - Tamedyazt n tinigt : tamedyazt n tinigt d tin yesan tamuɣli nniḍen ɣef tin i yeɛeddan, ''Tamurt'' di tallit-a d Lzzayer gar tmura n umaḍan, d tamurt i yesan aṭas n yigerrujen n ugama i yesan azal meqren, zemren imḍebren n tmurt i yes ad afen agdim i yellemẓiyen, imi tasertit n tmurt ur tessiweḍ ara ɣer wayen sseramen ilemẓiyen, dinna uɣalen ttwalin tamurt d lɣul yeččan arraw-is, si tama nniḍen ufan ''tinigt'' d tin i sen yeldin tiwura n usirem nsen, ladɣa ilemziyen yeɣran, ufan abrid n trewla ɣer tmura tiberraniyin.